CELEX: 52021DP0036
Language: bg
Date: 2021-02-09 00:00:00
Title: Решение на Европейския парламент да не се представят възражения срещу делегиран регламент на Комисията от 21 декември 2020 г. за изменение на техническите стандарти, определени в Делегиран регламент (ЕС) 2016/2251, по отношение на началните дати на прилагането на някои процедури за управление на риска за целите на размяната на обезпечения (C(2020)9147 — 2020/2942(DEA))

17.11.2021   
            
            
               BG
            
            
               Официален вестник на Европейския съюз
            
            
               C 465/178
            
         
      P9_TA(2021)0036
      Непредставяне на възражения срещу делегиран акт: изменение на техническите стандарти по отношение на началните дати на прилагането на някои процедури за управление на риска за целите на размяната на обезпечения
      Решение на Европейския парламент да не се представят възражения срещу делегиран регламент на Комисията от 21 декември 2020 г. за изменение на техническите стандарти, определени в Делегиран регламент (ЕС) 2016/2251, по отношение на началните дати на прилагането на някои процедури за управление на риска за целите на размяната на обезпечения (C(2020)9147 — 2020/2942(DEA))
      (2021/C 465/23)
      
         Европейският парламент,
      
                  —
               
               
                  като взе предвид делегиран регламент на Комисията (C(2020)9147),
               
            
                  —
               
               
                  като взе предвид писмото на Комисията от 21 декември 2020 г., с което последната отправя искане към Европейския парламент да заяви, че няма да представя възражения срещу делегирания регламент,
               
            
                  —
               
               
                  като взе предвид писмото от 26 януари 2021 г. на комисията по икономически и парични въпроси до председателя на Съвета на председателите на комисии,
               
            
                  —
               
               
                  като взе предвид член 290 от Договора за функционирането на Европейския съюз,
               
            
                  —
               
               
                  като взе предвид Регламент (ЕС) № 648/2012 на Европейския парламент и на Съвета от 4 юли 2012 г. относно извънборсовите деривати, централните контрагенти и регистрите на трансакции (1) (Регламент за европейската пазарна инфраструктура), и по-специално член 11, параграф 15 от него,
               
            
                  —
               
               
                  като взе предвид член 111, параграф 6 от своя Правилник за дейността,
               
            
                  —
               
               
                  като взе предвид препоръката за решение на комисията по икономически и парични въпроси,
               
            
                  —
               
               
                  като взе предвид обстоятелството, че не са представени възражения в срока, предвиден в член 111, параграф 6, трето и четвърто тире от неговия Правилник за дейността, който срок изтече на 9 февруари 2021 г.,
               
            
                  А.
               
               
                  като има предвид, че член 11, параграф 3 от Регламента за европейската пазарна инфраструктура създаде задължение за въвеждане на процедури за управление на риска, изискващи своевременна, точна и подходящо разделена размяна на обезпечения („изискванията за допълнително обезпечение“) за финансовите контрагенти, участващи в договори за извънборсови деривати, за които не е извършен клиринг чрез централен контрагент („ЦК“), както и за нефинансовите контрагенти, посочени в член 10, параграф 2 от Регламента за европейската пазарна инфраструктура; като има предвид , че Делегиран регламент (ЕС) 2016/2251 (2) на Комисията допълнително уточнява тези процедури и предвижда отложена дата на прилагане на двустранните изисквания за допълнително обезпечение за договори за извънборсови деривати, при които не е извършен централизиран клиринг, сключени между определени контрагенти, за да се гарантира, че за тези договори временно не се прилага изискването;
               
            
                  Б.
               
               
                  като има предвид, че прилагането на тези изисквания за двустранно допълнително обезпечение спрямо вътрешногрупови договори за извънборсови деривати, при които не е извършен централизиран клиринг, следва да бъде допълнително отложено, за да се избегне нежеланото отрицателно икономическо въздействие, което изтичането на това освобождаване би оказало върху контрагентите, установени в Съюза; като има предвид, че измененията, съдържащи се в делегирания регламент, съдържат такова съществено облекчение за контрагентите, установени в Съюза; като има предвид, че измененията на Делегиран регламент (ЕС) 2016/2251 са ограничени корекции на съществуващата регулаторна рамка;
               
            
                  В.
               
               
                  като има предвид, че делегираният регламент следва да влезе в сила спешно, за да се гарантира готовността на Съюза и да се укрепят интересите на контрагентите, установени в Съюза, тъй като правото на Съюза престана да се прилага в Обединеното кралство след изтичането на преходния период на 31 декември 2020 г.;
               
            
               
                  1.
               
               
                  заявява, че не представя възражения срещу делегирания регламент;
               
            
               
                  2.
               
               
                  възлага на своя председател да предаде настоящото решение на Съвета и на Комисията.
               
            
         (1)  ОВ L 201, 27.7.2012 г., стр. 1.
      
         (2)  Делегиран регламент (ЕС) 2016/2251 на Комисията от 4 октомври 2016 г. за допълване на Регламент (ЕС) № 648/2012 на Европейския парламент и на Съвета относно извънборсовите деривати, централните контрагенти и регистрите на трансакции по отношение на регулаторните технически стандарти за техники за намаляване на риска за договори за извънборсови деривати, за които не е извършен клиринг чрез централен контрагент (ОВ L 340, 15.12.2016 г., стр. 9).